Напрыканцы 1918-га Пілецкі кідае вучобу і разам з групай гарцэраў вярбуецца ў атрады Віленскай самаабароны, якія ў ноч на 1 студзеня 1919 перахапілі ўладу ў горадзе. Пілецкі ўдзельнічаў у барацьбе з дыверсійнымі камуністычнымі выступленнямі, а пасля абараняў Вільню ад бальшавіцкай арміі. У складзе Дывізіёна віленскай конніцы” (13 полк уланаў) Вітольд удзельнічаў амаль ва ўсіх важнейшых бітвах атрада з немцамі і бальшавікамі. Пазней пад камандаваннем генерала Люцыяна Жэлігоўскага адваёўваў Вільню і тэрыторыі, якія складуць дзяржаўнае ўтварэнне Сярэдняя Літва, якое потым увойдзе ў склад Польшчы.